3D Landscape 2

Start programmet ved at vælge "Fasttrack, 3D Landscape Demo" fra startknappens punkt "Programmer".

Vælg "Open a sample landscape".
Vælg "sample.3sl" og klik "OK"
Nu ser du en have med et hus og til venstre for det en bog, der er slået op på træer.
Ved at klikke på bogens faner kan du vælge at plante andre ting end træer. Hvis der er flere muligheder at vælge imellem, vil der være en pil nederst på bogens side.
Klik på "Round" på siden med træer, og klik igen på det sted i haven, hvor træet skal vokse.
På samme måde kan du tilføje hække, springvand og havemøbler.

Den grå fane "Slope" giver mulighed for at ændre terrænet og at lave bakker eller dale. Vælg den højde eller dybde, du vil give grunden, og mal ved at klikke og holde på musen.

Den sidste fane er mærket "3D View". Klik på den for at se haven i 3-d. Det kan tage lidt tid, før billedet dukker op. Du kan nu vælge at gå tur i haven, eller du kan flytte rundt på træer og andre ting. Vælg en af de to muligheder i skærmens bund. I skærmens højre side ser du en række pile, der bestemmer dine bevægelser og din synsvinkel. Du kan også skifte årstid ved at trække i skyderen, du ser midt på skærmens venstre side. Hvis du vil se haven, som der ser ud om 10 år, skal du fra menubjælkens punkt "Features" vælge "Growth over time", indtaste "10" og trykke "Update plant ages". Hvis programmet kører meget langsomt, kan du med fordel klikke på "draft mode" i den lille gule boks. Det øger hastigheden, men forringer grafikken en smule.

Programmet afsluttes ved at vælge punktet "Exit" under menubjælkens punkt "File".

Afinstallation
Åbn Kontrolpanel og dobbeltklik på ikonen 'Tilføj/Fjern programmer'. Du får nu en liste over forskellige programmer. Find programmet "PD Kids Demo" og tryk på knappen 'Tilføj/Fjern programmer'. Det vil fjerne PD Kids demo fra din computer.

Systemkrav
486 CPU
60 MB diskplads
16 MB ram